अजीतगढ़| ग्राम गढ़टकनेत की बडी ढ़ाणी मे स्थित रामसागर जोहडे वाले बालाजी मन्दिर में मंगलवार को प्रतिभा सम्मान समारोह,साधु संतों का सम्मेलन तथा भण्डारा हुआ। हरिदास महाराज एवं नायन आश्रम के कालीदास महाराज के सान्निध्य में सभी साधु-संतों को भेंट देकर सम्मान किया। मुख्य अतिथि रैवासा धाम के अग्रपीठाधीश्वर डॉ.राघवाचार्य महाराज ने कहा कि संत ही ऐसी कडी है जो समाज को आपस मे जोड़ सकते है, यदि समाज को एकता के सूत्र मे रखना है तो समय समय पर संतों का समागम आवश्यक है। कार्यक्रम के विशिष्ठ अतिथि श्रीमाधोपुर विधायक झाबर सिंह खर्रा ने कहा कि भण्डारे से आपसी मतभेद दूर होते है तथा आयोजन हमारी लोक संस्कृति की यादों को ताजा करते है। क्षेत्र की कुल 15 मेधावी छात्र-छात्राओं को स्मृति चिन्ह, सम्मान पत्र व चांदी का मेडल देकर सम्मानित किया गया। सरपंच प्रतिनिधि हरफुल रौलानियां, श्रवण लाल, सुरेन्द्र शर्मा, दिनेश शर्मा, मुरारीलाल, साधुराम , भोलाराम दुधवाल, शंकर लाल जांगिड, मुकेश नटवाडियां, ओमप्रकाश शर्मा, रामवतार खैलिया, महामण्डलेश्वर औंकार दास महाराज, खेमजी धाम के भींवादास महाराज,हथौरा आश्रम के प्रभु दास महाराज,शाहपुरा के प्रहलाद कोटवाल, नायन आश्रम से कालीदास महाराज, दिवराला आश्रम के किशनदास महाराज, रायपुर जागीर के सीताराम शरण दास महाराज, जालपाली के रामलखन दास महाराज मौजूद थे।